CELEX: 32013R1383
Language: lt
Date: 2013-12-17 00:00:00
Title: 2013 m. gruodžio 17 d. Europos Parlamento ir Tarybos reglamentas (ES) Nr. 1383/2013, kuriuo iš dalies keičiamas Reglamentas (ES) Nr. 99/2013 dėl 2013–2017 m. Europos statistikos programos  Tekstas svarbus EEE ir Šveicarijai

28.12.2013   
            
            
               LT
            
            
               Europos Sąjungos oficialusis leidinys
            
            
               L 354/84
            
         EUROPOS PARLAMENTO IR TARYBOS REGLAMENTAS (ES) Nr. 1383/2013
   2013 m. gruodžio 17 d.
   kuriuo iš dalies keičiamas Reglamentas (ES) Nr. 99/2013 dėl 2013–2017 m. Europos statistikos programos
   (Tekstas svarbus EEE ir Šveicarijai)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 338 straipsnio 1 dalį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   laikydamiesi įprastos teisėkūros procedūros (1),
   kadangi:
   
               (1)
            
            
               Europos Parlamento ir Tarybos reglamentu (ES) Nr. 99/2013 (2) nustatoma Europos statistikos plėtojimo, rengimo ir sklaidos sistema, tikslai bei rezultatai 2013–2017 m. laikotarpiu;
            
         
               (2)
            
            
               Reglamente (ES) Nr. 99/2013 nustatytas tik 2013 m. finansinis paketas, kuris finansuojamas 2007–2013 m. programavimo laikotarpio lėšomis, o Komisija raginama ne vėliau kaip per tris mėnesius nuo 2014–2020 m. daugiametės finansinės programos priėmimo pateikti Europos Parlamentui ir Tarybai pasiūlymą dėl teisėkūros procedūra priimamo akto dėl 2014–2017 m. finansinių asignavimų;
            
         
               (3)
            
            
               2013 m. gruodžio 2 d. priimtas Tarybos reglamentas (ES) Nr. 1311/2013 (3);
            
         
               (4)
            
            
               todėl Reglamentą (ES) Nr. 99/2013 reikėtų atitinkamai iš dalies pakeisti;
            
         
               (5)
            
            
               siekiant užtikrinti šiame reglamente numatytų priemonių veiksmingumą, jis turėtų įsigalioti kitą dieną po jo paskelbimo,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 99/2013 7 straipsnis pakeičiamas taip:
   
      „7 straipsnis
      Finansavimas
      1.   Sąjungos finansinis paketas programai įgyvendinti 2013 m., kuris finansuojamas 2007–2013 m. programavimo laikotarpio lėšomis, yra 57,3 mln. EUR. Sąjungos finansinis paketas programai įgyvendinti 2014–2017 m., kuris finansuojamas 2014–2017 m. programavimo laikotarpio lėšomis, yra 234,8 mln. EUR.
      2.   Komisija Sąjungos finansinę paramą naudoja laikydamasi Finansinio reglamento.
      3.   Komisija priima sprendimą dėl metinių asignavimų, laikydamasi Europos Parlamento ir Tarybos prerogatyvų.“.
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 17 d.
      
         
            Europos Parlamento vardu
         
         
            Pirmininkas
         
         M. SCHULZ
      
      
         
            Tarybos vardu
         
         
            Pirmininkas
         
         L. LINKEVIČIUS
      
   
   
      (1)  2013 m. gruodžio 11 d. Europos Parlamento pozicija (dar nepaskelbta Oficialiajame leidinyje) ir 2013 m. gruodžio 16 d. Tarybos sprendimas.
   
      (2)  2013 m. sausio 15 d. Europos Parlamento ir Tarybos reglamentas (ES) Nr. 99/2013 dėl 2013–2017 m. Europos statistikos programos (OL L 39, 2013 2 9, p. 12).
   
      (3)  2013 m. gruodžio 2 d. Tarybos reglamentas (ES) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).